Diari Oficial de la Generalitat Valenciana


Sumari del DOGV 4986, del 15-04-2005 (2005/3828)

Resolució de 3 de febrer de 2005, del secretari autonòmic de Turisme i director de l'Agència Valenciana del Turisme, de revocació del títol llicència d'agència de viatges de l'entitat Greenwich Meridian Travel, SL.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4986

Data del DOGV
:   15-04-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/3828


Organisme emissor
:   Agència Valenciana del Turisme

Tipus de document
:   Anunci

Resolució de 3 de febrer de 2005, del secretari autonòmic de Turisme i director de l'Agència Valenciana del Turisme, de revocació del títol llicència d'agència de viatges de l'entitat Greenwich Meridian Travel, SL. [2005/A3828]
  
Per no haver sigut possible notificar de forma personal i directa a la part interessada la resolució de revocació del títol llicència d'agència de viatges de l'entitat Greenwich Meridian Travel, SL, és procedent la publicació en el Diari Oficial de la Generalitat Valenciana, a l'efecte del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 1 d'abril de 2005.- El cap de l'Àrea de Producte: Isabel Palafox Gámir.
  
«Vist l'expedient tramitat sobre la revocació del títol llicència d'agència de viatges de l'entitat Greenwich Meridian Travel, SL, amb nom comercial Viatges G.M.T.
  
Tenint en compte que:
  
1. Mitjançant la Resolució de data 2 de maig de 2000, es va concedir el títol llicència d'agència de viatges a l'entitat Greenwich Meridian Travel, SL, amb casa central a València, carrer Polo i Peyrolón, número 6, baix, amb codi d'identificació CV-m453-V.
  
2. Mitjançant escrit de data 20 de maig de 2004, es va notificar que l'entitat Assegurances Catalana Occidente, SA, havia comunicat a esta Agència Valenciana del Turisme que havia procedit a l'anul·lació de l'aval que tenia subscrit amb eixa agència de viatges per haver sigut tornat el rebut corresponent a la prima de 2004. En este mateix escrit se li concedia un termini de 15 dies per a justificar davant d'esta administració la vigència de l'aval corresponent, o presentar una nova carta de pagament que, si s'escau, s'haguera constituït en substitució de l'anterior, amb l'advertiment que en cas de no fer-ho seria causa de revocació del títol llicència d'agència de viatges i procedir a la publicació, en data 7 de desembre de 2004, en el Diari Oficial de la Generalitat Valenciana, per haver sigut tornada pel servici de Correus.
  
3. Transcorregut el termini assenyalat i no havent-se aportat cap documentació respecte, és procedent la revocació del títol llicència d'agència de viatges que tenia concedit.
  
Fonaments de dret
  
1. L'article 10 del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges de la Comunitat Valenciana, assenyala que ?la revocació del títol llicència d'agència de viatges es farà mitjançant una resolució motivada de l'Agència Valenciana del Turisme, prèvia tramitació de l'expedient corresponent?.
  
2. L'article 14, punt 1, del Decret 20/1997, establix que ?les agències de viatges vindran obligades a constituir i mantindre en permanent vigència una fiança per a respondre del compliment de les obligacions derivades de la prestació dels seus servicis davant dels contractants d'estos.-
  
3. L'article 11, lletra b), de l'esmentat reglament establix com a causa de revocació del títol llicència d'agència de viatges la no-reposició de la garantia en la quantia i termini previst en l'article 14.
  
4. L'article 14.4 del referit Decret 20/1997, en el qual s'establix que ?la fiança no podrà ser cancel·lada durant la tramitació d'un expedient de revocació, renúncia o baixa de llicència, ni fins després de transcorregut un any des que la resolució del corresponent expedient siga ferm.-
  
En compliment de la normativa anteriorment citada, el secretari autonòmic de Turisme i director de l'Agència Valenciana del Turisme, en virtut de les atribucions conferides per l'article 9.2.i del Decret 209/2004, de 8 d'octubre, del Consell de la Generalitat (DOGV de 13 d'octubre de 2004), resol:
  
Revocar el títol llicència d'agència de viatges a l'entitat Greenwich Meridian Travel, SL, amb nom comercial G.M.T, que tenia el seu domicili social a València, carrer Polo i Peyrolón, número 6, baix, i com a codi d'identificació CV-m453-V.
  
Contra esta resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de l'Agència Valenciana del Turisme en el termini d'un mes, comptat des de l'endemà de la recepció de la notificació, d'acord amb el que establixen els articles 114 i 115 en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.